**Pikkumiekkavalas** (*Pseudorca crassidens*) on yksi suurimmista delfiinilajeista. Se muistuttaa miekkavalasta ulkonäöltään ja käytökseltään, molemmat hyökkäävät toisten valaiden kimppuun ja tappavat niitä. Pikkumiekkavalas on *Pseudorca*-suvun ainoa jäsen.

Pikkumiekkavalaiden tarkka lukumäärä on tuntematon, mutta on arvioitu, että lajin yksilömäärä on maksimissaan 60 000. Lajin elämää vapaana ei muutenkaan tunneta paljoa, suuri osa tiedoista on hankittu tutkimalla rantautuneita ja kuolleita yksilöitä. Lajia on metsästetty ainakin Länsi-Intiassa ja Indonesiassa, myös Japanissa tapetaan joitakin yksilöitä vuosittain. Lajin edustajilla on usein myös tapana ajautua rannoille.

Ulkonäkö ja elintavat
---------------------

Yksi pikkumiekkavalaan tärkeimmistä tuntomerkeistä ovat "kyynärpäät" evämäisissä eturaajoissa. Lajin väritys vaihtelee tummanharmaasta mustaan. Se kasvaa noin 6 metriä pitkäksi, voi painaa 1500 kiloa ja elää 60 vuotta. Suussa on 44 hammasta.

Pikkumiekkavalaat ovat sosiaalisia ja elävät 10–50 yksilön laumoissa. Ne ovat nopeita ja aktiivisia uimareita. Ne saattavat hypätä ilmaan ja laskeutua veteen kyljelleen aiheuttaen suuren loiskauksen, usein niillä on myös tapana seurata veneitä.

Levinneisyys
------------

Pikkumiekkavalas elää ympäri maailman lauhkean ja trooppisen vyöhykkeen merissä.

Lisääntyminen
-------------

Pikkumiekkavalasnaaras saattaa synnyttää niinkin harvoin kuin seitsemän vuoden välein. Sen vuoksi kannan toipuminen valaanpyynnistä johtuvasta taantumasta saattaa kestää pitkään. Lajin lisääntymiseen liittyvistä yksityiskohdista tiedetään vain vähän. Tiineys kestää 15–16 kuukautta. Naaras synnyttää muhkean, noin 2 metrin pituisen ja 80 kg painavan poikasen, joka on aluksi kokoharmaa. Jälkeläinen pysyttelee emonsa tuntumassa seuraavan kahden vuoden ajan ja elää miltei yksinomaan sen erittämällä maidolla. Lopulta nuori valas alkaa itse pyydystää kaloja ja muutenkin itsenäistyä. Tavallisesti se kuitenkin jää emonsa parveen.

Ravinto
-------

Pikkumiekkavalaiden ravintoon kuuluu kala, esimerkiksi tonnikala.

Lähteet
-------

1. ↑  *Pseudorca crassidens* *IUCN Red List of Threatened Species*. International Union for Conservation of Nature, IUCN, Iucnredlist.org.  (englanniksi)
2. 1 2  Baird, R.W: Pseudorca crassidens *The IUCN Red List of Threatened Species*.  2018. IUCN. Viitattu 8.2.2019. (englanniksi)

Aiheesta muualla
----------------

* Laji.fi: Pikkumiekkavalas (*Pseudorca crassidens*)
* ITIS: Pseudorca crassidens (englanniksi)
* University of Michigan, Animal Diversity Web (ADW): Pseudorca crassidens, false killer whale (englanniksi)
* Food and Agriculture Organization of the United Nations (FAO): Pseudorca crassidens (englanniksi)

Käännös suomeksiKäännös suomeksi Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista.   
Alkuperäinen artikkeli: en:False Killer Whale 

|  |  |  |
| --- | --- | --- |
| 

|  |  |
| --- | --- |
| Taksonitunnisteet | 
* Wikidata: Q208132
* Wikispecies: Pseudorca crassidens
* AFD: Pseudorca\_crassidens
* ARKive: pseudorca-crassidens
* BOLD: 302656
* CoL: 4P9FG
* CMS: pseudorca-crassidens
* ECOS: 9735
* EoL: 46559277
* EUNIS: 8375
* Fossilworks: 64544
* GBIF: 2440440
* iNaturalist: 41539
* IRMNG: 10193879
* ITIS: 180463
* IUCN: 18596
* MSW: 14300078
* NatureServe: 2.100838
* NBN: NBNSYS0000005174
* NCBI: 82174
* NOAA: false-killer-whale
* NZOR: dfd908d2-fb6f-4b27-9bc1-e3bc36b66d41
* SeaLifeBase: 69398
* Species+: 6795
* WoRMS: 137104

 |

 |